Rupicapra

Rupicapra (po slovensky kamzík) je rod turovitých. 

Systematika recentných taxónov 
Rod Rupicapra:
 kamzík vrchovský (Rupicapra rupicapra) v širšom zmysle
 kamzík vrchovský (Rupicapra rupicapra) v užšom zmysle
 kamzík alpský/kamzík vrchovský alpský (Rupicapra rupicapra rupicapra) 
 kamzík kartuziánsky/kamzík vrchovský kartuziánsky (Rupicapra rupicapra cartusiana)
 kamzík tatranský/kamzík vrchovský tatranský (Rupicapra rupicapra tatrica)
 ?kamzík balkánsky (Rupicapra balcanica) - väčšinou zaraďovaný pod kamzíka vrchovského v užšom zmysle ako poddruh kamzík balkánsky/kamzík vrchovský balkánsky (Rupicapra rupicapra balcanica)
 kamzík rumunský (Rupicapra carpatica) 
 Rupicapra asiatica 
 kamzík turecký (Rupicapra asiatica asiatica)
 kamzík kaukazský (Rupicapra asiatica caucasica)
 kamzík stredozemný (Rupicapra pyrenaica v širšom zmysle) - staršie (najmä do roku 1985) zaraďovaný pod kamzíka vrchovského
 kamzík pyrenejský (Rupicapra pyrenaica v užšom zmysle) 
 kamzík abruzský (Rupicapra ornata)
 kamzík kantaberský (Rupicapra parva)
Systém s vyššie uvedenými 2 veľkými druhmi (t.j. kamzík vrchovský v širšom zmysle a kamzík stredozemný) platil ako bežný systém do roku 2011, odvtedy sa v literatúre paralelne vyskytujú dva systémy - buď naďalej systém s vyššie uvedenými 2 druhmi alebo po novom systém s vyššie uvedenými 6/7 druhmi (t.j. kamzík vrchovský v užšom zmysle, (?)kamzík balkánsky, kamzík rumunský, R. asiatica, kamzík pyrenejský, kamzík abruzský a kamzík kantaberský).

Ako vidno, ak sa (tak ako v minulosti) kamzík stredozemný zaradí pod kamzíka vrchovského (v širšom zmysle), tak sa
rod Rupicapra stáva zhodným s druhom kamzík vrchovský (za predpokladu, že sa ignorujú prípadné vyhynuté druhy).

Zdroje tejto kapitoly: Colin P. Groves und David M. Leslie Jr.: Family Bovidae (Hollow-horned Ruminants). In: Don E. Wilson und Russell A. Mittermeier (Hrsg.): Handbook of the Mammals of the World. Volume 2: Hooved Mammals. Lynx Edicions, Barcelona 2011, ISBN 978-84-96553-77-4, S. 741–743Colin Groves und Peter Grubb: Ungulate Taxonomy. Johns Hopkins University Press, 2011, S. 108–280Urban, Peter & Malina, Radovan. (2017). REŠTITÚCIA KAMZÍKA VRCHOVSKÉHO TATRANSKÉHO (RUPICAPRA RUPICAPRA TATRICA) DO NÍZKYCH TATIER (STREDNÉ SLOVENSKO). 4. 

Zdroje

 Iné projekty 

Kategória:Turovité